**РЕПУБЛИКА СРБИЈА- ОПШТИНА РАЧА**

**ОПШТИНСКО ВЕЋЕ**

**Број: 021-105/24-II-01**

**Дана: 15.04.2024. године.**

На основу члана 36. Закона о планском систему Републике Србије („Сл. гласник РС“, број 30/2018), чланова 114. и 116. Статута општине Рача ("Сл. гласник општине Рача", број 3/19), чланова17., 24., 25. и 26. Одлуке о јавној расправи („Сл. гласник општине Рача“, број 33/20) и члана 34. Пословника о раду Општинског већа ("Сл. гласник општине Рача", број 22/20 и 8/22), Општинско веће општине Рача, на седници одржаној дана 15.04.2024. године, донело је:

**З А К Љ У Ч А К**

**о спровођењу јавне расправе о нацрту Локалног плана запошљавања општине Рача за период од 2024. до 2026. године**

1. Одређује се спровођење јавне расправе о нацрту Локалног плана запошљавања општине Рача за период од 2024. до 2026. године ( у даљем тексту: План), који је израдила радна група и упућује се Јавни позив за учешће у наведеној јавној расправи.
2. Саставни део овог закључка је нацрт Плана и исти ће уз овај закључак бити објављен на званичној интернет страници општине Рача.
3. Лице задужено за давање информација и објашњења учесницима јавне расправе о предложеном нацрту Плана је Анкица Михајловић, члан радне групе за израду исте.
4. Јавна расправа о Плану одржаће се у периоду од 15.04.2024. до 29.04.2024. године.
5. Општинско веће Општине Рача позива сва грађане, удружења, стручну и осталу јавност да се упознају са радним текстом нацрта Плана и да дају предлоге, сугестије и коментаре. Своје примедбе и мишљења на акт који је предмет јавне расправе могу поднети, односно доставити у писаном облику на адресу: Општинско веће Општине Рача, Карађорђева 48, 34210 Рача или у електронском облику на e-mail: opstina@raca.rs најкасније до 29.04.2024. године, до 10,00 часова.
6. Утврђује се Програм јавне расправе о нацрту Стратегије, који је саставни део овог закључка.
7. Јавна презентација нацрта Плана одржаће се дана 29.04.2024. године, са почетком у 10,00 часова, у Скупштинској сали у згради општине Рача.
8. Закључак објавити на званичној веб презентацији општине Рача.

**Образложење**

Правни основ за доношење ове одлуке садржан је у члану 36. Закона о планском систему Републике Србије („Сл. гласник РС“, број 30/2018), којим је дефинисано спровођење јавне расправе документа јавне политике и члану и 114. Статута општине Рача („Сл. гласник општине Рача“, бр. 3/19), којим је прописана обавеза органа општине да организују јавну расправу у случајевима предвиђеним законом и статутом.

Члановима 17. 24., 25. и 26. Одлуке о јавној расправи („Сл. гласник општине Рача“, број 33/20) прописана је надлежност органа за организовање јавне расправе, покретање поступка јавне расправе, и садржине програма јавне расправе.

Чланом 34. Пословника о раду Општинског већа општине Рача („Сл. гласник општине Рача“, бр. 22/20 и 8/22), предвиђено је да Општинско Веће у оквиру својих овлашћења доноси: одлуке, упутства, правилнике, решења, закључке, програме, пословник и даје аутентично мишљење о актима које доноси.

У складу са наведеним, донет је закључак о спровођењу јавне расправе о нацрту Локалног плана запошљавања општине Рача за период од 2024. до 2026. године.

**ОПШТИНСКО ВЕЋЕ ОПШТИНЕ РАЧА**

 **П Р Е Д С Е Д Н И К**

 Бранко Радосављевић, с.р.